ทางหลวงพิเศษหมายเลข 82

ทางหลวงพิเศษหมายเลข 82 เป็นโครงการทางหลวงพิเศษระหว่างเมืองในประเทศไทย มีแนวเส้นทางยกระดับบนถนนพระรามที่ 2 (ทางหลวงหมายเลข 35) ระยะทาง  ผ่านกรุงเทพมหานคร จังหวัดสมุทรสาคร จังหวัดสมุทรสงคราม และจังหวัดราชบุรี ปัจจุบันเริ่มเปิดให้บริการตั้งแต่ช่วงบางขุนเทียนจนถึงเอกชัย ตลอด 24 ชั่วโมง โดยไม่เก็บค่าผ่านทาง ตั้งแต่เมื่อวันที่ 22 ตุลาคม พ.ศ. 2568 เวลา 16:00 น. ส่วนช่วงเอกชัยจนถึงบ้านแพ้ว ปัจจุบันอยู่ระหว่างการก่อสร้างงานโยธา, ช่วงบ้านแพ้วจนถึงปากท่อ อยู่ระหว่างการศึกษา และงานระบบอยู่ระหว่างเตรียมการประมูล ซึ่งจะได้ผู้ชนะการประมูลและเริ่มการติดตั้งระบบในปี พ.ศ. 2569

 แนวเส้นทางโครงการ 
ทางหลวงพิเศษระหว่างเมืองสายนี้มีจุดเริ่มต้นต่อจากทางพิเศษสายพระราม 3-ดาวคะนอง-วงแหวนรอบนอกตะวันตก ของการทางพิเศษแห่งประเทศไทย บริเวณกิโลเมตรที่ 9 ของถนนพระรามที่ 2 ใกล้กับทางแยกต่างระดับบางขุนเทียน แนวเส้นทางจะอยู่บนเกาะกลางของถนนพระรามที่ 2 เข้าสู่จังหวัดสมุทรสาคร ผ่านอำเภอเมือง จากนั้นเข้าสู่จังหวัดสมุทรสงคราม ผ่านอำเภอเมือง แล้วไปสิ้นสุดที่จุดตัดทางหลวงแผ่นดินหมายเลข 4 (ถนนเพชรเกษม) แยกวังมะนาว

โดยในระยะแรกจะดำเนินการก่อสร้างช่วงบางขุนเทียนถึงทางแยกต่างระดับบ้านแพ้ว (ตัดกับทางหลวงแผ่นดินหมายเลข 375) ก่อน เพื่อเป็นการบรรเทาปัญหาการจราจรติดขัดบริเวณถนนพระรามที่ 2
 รายชื่อทางขึ้น-ลงของทางหลวงพิเศษ 
ทางหลวงพิเศษสายนี้มีทางขึ้น-ลงทั้งสิ้น 11 จุด ได้แก่

 รายชื่อทางแยกต่างระดับ 

 สถานะโครงการ 
ปัจจุบันในส่วนงานโยธา การก่อสร้างช่วงบางขุนเทียนถึงเอกชัยแล้วเสร็จทั้งหมด อยู่ระหว่างการดำเนินการในช่วงเอกชัยถึงบ้านแพ้ว ส่วนงานติดตั้งระบบต่าง ๆ เช่น ระบบจัดเก็บค่าธรรมเนียมผ่านทาง ระบบบริหาร และระบบควบคุมการจราจร จะรวมอยู่ในขอบเขตของการให้เอกชนร่วมลงทุน (PPP) ในรูปแบบ PPP Gross Cost ในการดำเนินงานและบำรุงรักษา (Operation and Maintenance) ซึ่งอยู่ระหว่างเตรียมการประมูล โดยคาดว่าจะเริ่มการประมูล ได้ผู้ชนะการประมูล และเริ่มการติดตั้งระบบได้ในปี พ.ศ. 2569

 การเปิดใช้งาน 

 การเปิดทดลองใช้งานชั่วคราว 

พิพัฒน์ รัชกิจประการ รองนายกรัฐมนตรีและรัฐมนตรีว่าการกระทรวงคมนาคม ได้สั่งการให้กรมทางหลวงเปิดให้ประชาชนทดลองใช้ทางหลวงพิเศษหมายเลข 82 เป็นครั้งแรก ในช่วงบางขุนเทียนถึงเอกชัยที่งานโยธาเสร็จสิ้นทั้งหมดแล้ว ตั้งแต่วันที่ 22 ตุลาคม พ.ศ. 2568 เวลา 16:00 น. โดยไม่เก็บค่าธรรมเนียมผ่านทาง เนื่องจากรอผู้ชนะการประมูลเข้ามาติดตั้งระบบในปี พ.ศ. 2569 โดยเปิดให้บริการในส่วนทางเชื่อมถนนกาญจนาภิเษกด้านทิศใต้ ด่านพันท้ายนรสิงห์ และด่านมหาชัย 1 รองรับรถยนต์ทุกประเภท แต่แนะนำให้ใช้ความเร็วไม่เกิน 80 กม./ชม. ยกเว้นรถบรรทุกที่จำกัดความเร็วไม่เกิน 65 กม./ชม.

 การจัดเก็บค่าธรรมเนียมผ่านทาง 
การจัดเก็บค่าผ่านทางเป็นระบบปิด โดยคิดค่าผ่านทางตามระยะทางที่ใช้จริง ใช้ระบบจัดเก็บค่าผ่านทางอัตโนมัติแบบไม่มีไม้กั้น (M-Flow) ระบบเดียวทั้งสายทาง

 ดูเพิ่ม 
 ทางหลวงพิเศษระหว่างเมืองในประเทศไทย
 ทางหลวงพิเศษหมายเลข 6 สายบางปะอิน–หนองคาย
 ทางหลวงพิเศษหมายเลข 7 สายกรุงเทพมหานคร−บ้านฉาง
 ทางหลวงพิเศษหมายเลข 81 สายบางใหญ่–กาญจนบุรี

 อ้างอิง 

หมวดหมู่:ทางหลวงพิเศษระหว่างเมือง
หมวดหมู่:ทางพิเศษในกรุงเทพมหานคร
หมวดหมู่:ถนนในเขตบางขุนเทียน
หมวดหมู่:ทางพิเศษในจังหวัดสมุทรสาคร
หมวดหมู่:ทางพิเศษในจังหวัดสมุทรสงคราม
หมวดหมู่:ทางพิเศษในจังหวัดราชบุรี